
-«.«..».».»»,.»«».»..  HØSTFES T  ■-«■---«■»■■.»«.»»■ 

Trods  fire  Aars  Krig  og  dermed  øgede  økonomiske  Van- 
skeligheder har  Den  danske  Mission  klaret  sig  pænt,  de  sidste 
to  Aar  (endog  fuldstændig  uden  Hjælp  fra  Amerika.  Vi  er 
lykkelige  for  dette,  og  ønsker  derfor  at  rette  en  hjertelig 
Tak  til  alle  de  Medlemmer  af  Kirken,  der  efterlever  Tiende- 
loven. 

Men  med  Krigens  Forlængelse  trænger  Vanskelighederne 
sig  i  samme  Grad  paa,  idet  Prisniveauet  er  stadigt  stigende 
paa  alle  Omraader.  Det  gælder  naturligvis  ogsaa  Kirken  og 
dens  Administration,  der  —  skønt  den  forsøges  holdt  nede  det 
mindst  mulige  —  viser  samme  prisfordyrede  Tendens  som 
alle  andre  Institutioner.  Poster  som  Forsikringer,  Skatter, 
Brændsel  osv.  skal  betales,  hvorimod  Reparationer  og  Ved- 
ligeholdelse kan  holdes  noget  nede  —  og  dog  er  en  saadan 
Politik  hverken  klog  eller  besparende  i  det  lange  Løb.  Lige- 
ledes vil  der  i  den  kommende  Tid  blive  stillet  Krav  om  Hjælp 
til  vore  Søskende  i  Norge.  Alt  dette  taget  i  Betragtning  faar 
os  atter  til  at  henvende  os  til  Søskende  og  Venner  om  at  bi- 
staa  os  i  vore  Bestræbelser  paa  at  føre  Missionen  frelst  igen- 
nem alle  Vanskeligheder. 

Vi  vil  derfor  i  Lighed  med  i  1941  afholde  en  Høstfest  i 
alle  Landets  Grene  Tirsdag  den  31.  August,  hvortil  vi  ven- 
ligst indbyder  alle.  Der  vil  i  hver  Gren  blive  nedsat  en  Ko- 
mite til  Varetagelse  af  denne  Opgave,  og  det  er  vort  Haab, 
at  Festen  i  hver  enkel  Gren  maa  blive  saa  smuk  og  smag- 
fuld som  muligt. 

Or  son  B.    West. 


Fra  Norge.   »Lys  over  Norge«  Norske  Korbøger.  Missionskon- 

bringer    i    sit    Juli-Nummer    føl-  toret   har  endnu   nogle   faa  nor- 

gende       lakoniske       Meddelelse:  .      Knrhpi(rer  tilhave    Med  man- 

»Iflg.  Næringsdepartementets  be-  ske  ^0Tbø^r  tilbage    Med  man 

stemmelse,    slutter    vart    blad    å  Se   nye   °S   manse   af   de   gamle 

utkomme  inntil  videre.  Red.«  Det  og  skattede   Sange,  som  vi   ikke 

er   sikkert   paa    alle   danske   Sø-  har   Melodi   til   andre   Steder,   er 

skendes    Vegne,    at    vi    udtryk-  den  et  næsten  uundværiigt  Sup- 

ker    liaabet    om,    at    rorholdene  ,              ,.;                      T,    , 

snart   maatte   blive   saadanne,   at  P^m^   til   vor  egen   Korbog, - 

Den  norske  Mission  igen  kan  ud-  og    en    ypperlig    Erstatning    for 

sende  sit  Blad.  denne,    som    jo     desværre    ikke 

Red-  faas  i  Øjeblikket.      Pris  4,00  Kr. 

HVORFOR  JEO  ER  MORMON 

af  Charles  W.  Penrose. 


(Fortsat  og  sluttet  fra  sidste  Nummer). 

Mennesket  eksisterede,  førend  Verden  blev  til;  det  skal 
eksistere  herefter.  Dets  Fremtid  beror  paa  den  Kurs,  det  væl- 
ger i  dette  Liv.  Det  bliver  belønnet  efter  dets  Gerninger. 
Ligesom  der  findes  forskellige  Grader  af  menneskelig  Fornuft 
og  Godhed  og  Vilje  til  at  gøre  det  onde,  skal  der  ogsaa  være 
forskellige  Grader  af  Salighed,  Herlighed  eller  Fornedrelse 
og  Degradering  for  det  opstandne,  udødelige  Menneske,  af- 
gjort af  den  evige  Dommer. 

EN  FILOSOFI,  SOM  KAN  FATTES  OG  FORST AAS. 

Mysteriet  ved  og  Nødvendigheden  af  det  onde,  af  Sor- 
gen og  Smerte  forsvinder  i  Mormonismens  Lys.  Det  modsatte 
af  Lykke  indgaar  som  en  væsentlig  Del  af  den  guddommelige 
Plan.  Kontrasterne  er  opdragende.  Om  Menneskene  ikke  fik 
Anledning  til  at  kende  det  onde,  kunde  det  ikke  værdsætte 
det  gode.  Hvis  der  ikke  fandtes  Sorg,  kunde  Glæden  ikke 
værdsættes.  Og  om  ikke  Døden  fandtes,  kunde  Livet  i  dets 
Fylde  ikke  forstaas.  Guds  Værk  bestaar  i  at  frembringe  Or- 
den af  Kaos,  Lys  i  Mørke,  det  gode  af  det  onde,  Livet  af 
Døden.  Organisation,  Fremadskriden,  Ophøjelse,  indgaar  i  Gu- 
dernes evige  Færd  fremad.  Satan  er  Forstyrreren,  Mørkets, 
Ugudelighedens  og  Forbandelsens  Formidler.  Verdenernes 
og  deres  Indvaaneres  Fremadskriden  sker  gennem  Kamp 
mellem  modsatte  Magter.  Det  godes  Triumf  og  Sejr  er  den 
endelige  Effekt  af  Genløsningens  guddommelige  Plan.  Ska- 
belsen, Faldet,  Forsoningen,  Frelsens  Evangelium  —  alt  ud- 
gør Dele  af  et  bestemt  Mønster,  af  en  bestemt  Plan,  efter 
hvilken  Menneskets  Handlefrihed  ikke  er  beskaaren,  i  hvilken 
Syndens  Virksomhed  ikke  forhindres;  men  hvor  alt  er  af- 
passet efter  det  guddommelige  Øjemed,  og  prøver  Guds 
Sønners  og  Døtres  Vilje  og  Værdighed  til  fremtidige  Stillinger 
og  Pladser  i  Evighedens  Boliger. 

Mange  Emner  og  Lærdomme,  som  tidligere  var  Genstand 
for  endeløse  sekteriske  Stridigheder,  forklares  fornuftigt  og 

overbevisende  af  Mormonismen,  f.  Eks.  følgende  Emner:  Hed- 
ningernes Skæbne;  Læren  om  Livet  efter  Døden,  deres  Til- 
stand, som  dør  i  Spædbørnsalderen;  de  levendes  Arbejde  for 
de  døde;  Aarsagen  til  Raceuligheder;  det  evige  Forhold  mel- 
lem Kønnene;  Familiens  Stilling  i  det  tilkommende  Liv;  den 
evige  Materie;  Opstandelsen,  Forudbestemmelse;  Engles, 
Aanders  og  Dæmoners  Karakter;  evig  Straf,  Forbindelsen 
mellem  Tro  og  Gerninger;  Ordinancernes  Virkekraft;  Bøn- 
nen; aandelige  Gaver  og  Kræfter;  Kommunion  med  de  døde; 
Treenigheden,  osv. 

DEN  RETTE  OPFATTELSE  AF  ÆGTESKABET. 

Mormonismen  erkender  Kvindens  Værd  og  Nødvendighed 
saasom  værende  en  evig  Enhed  og  en  Del  af  et  fuldkomment 
Menneske.  (Gud  skabte  Mennesket;  til  Mand  og  Kvinde 
skabte  han  dem.)  Hun  er  et  uafhængigt  Medlem  af  Kirken  og 
har  lige  Stemmeret  med  Manden.  Mormonismen  lærer,  at  in- 
gen af  Kønnene  er  fuldkomne  alene.  Ægteskabet  er  baade  et 
Privilegium  og  en  Pligt.  En  ugift  Kvinde  kan  ikke  indtræde  i 
den  højeste  Grad  af  den  celestiale  Herlighed,  ej  heller  kan  en 
ugift  Mand  det.  Der  hersker  Fuldkommenhed  i  Faderens  Bo- 
lig, og  »Manden  er  intet  uden  Kvinden,  ej  heller  Kvinden 
uden  Manden  i  Herren«.  Hun  er  Mandens  Medhjælper,  hans 
Kammerat,  ikke  hans  Regent  og  Slave.  Hun  er  »Mandens 
Herlighed  og  Ære«,  eftersom  han  uden  hende  ikke  kan  faa 
Tilvækst  eller  forøges  i  denne  eller  andre  Sfærer.  Ægte- 
skabet er  en  evig  Forening.  Det,  som  besegles  paa  Jorden, 
formedelst  guddommelig  Autoritet,  bliver  beseglet  i  Himlen  og 
gælder  paa  den  anden  Side  af  Graven. 

Mormonismen  kræver  samme  moralske  Renhed  af  Manden 
som  af  Kvinden.  Kvinden  deler  sin  Mands  Herlighed  i  kom- 
mende Verdener  og  maa  berede  sig  til  sin  Ophøjelse  her  i 
Jordelivet.  Hun  opfordres  til  at  virke  i  Retfærdighed,  Barm- 
hjertighed og  Tro,  for  intellektuel  og  moralsk  Kultur,  for 
Hjemmets  Forskønnelse  og  Familielivets  Renhed,  og  at  op- 
elske alle  aandelige  Gaver,  hvortil  hun  saavel  som  Manden 
er  berettiget.  Aabenbarelse,  Inspiration  og  aandelig  Kraft 
ligger  indenfor  hendes  Rækkevidde  som  Mormon,  og  gennem 
den  hellige  Salvelse  har  hun  lige  Ret  til  Himlens  Kræfter  i 

Følge  hendes  Trofasthed  som  Herrens  Tjenerinde  og  en 
Moder  i  Israel.  Mormonismen  beskytter  hende  og  giver  hende 
Lejlighed  til  Udvikling.  Eftersom  jeg  er  en  Betindrer  af  Kvin- 
den og  foragter  saadanne  Mænd,  som  søger  deres  egen  lave 
Tilfredsstillelse  paa  hendes  Bekostning,  er  jeg  stolt  over  at 
kaldes  Mormon.« 

EN  RELIGION,   SOM   TILFREDSSTILLER   HVERT 
MENNESKES  BEHOV. 

Mormonismen  indskærper  Vigtigheden  af  Flid,  Arbejdssom- 
hed,  Taalmodighed,  Udholdenhed,  Barmhjertighed,  Godhed, 
Selvtillid  og  Uselviskhed.  Den  fremmer  Broderskabsaanden, 
Enighed  og  Kærlighed.  Den  er  imod  Fattigdom  og  hjælper 
fattige  og  gamle.  Den  vil,  at  Menneskene  skal  lære  at  for- 
sørge sig  selv.  Dets  Disciplin  medfører  Orden,  rede  og  nød- 
vendig Underordnethed,  men  gør  aldrig  Indgreb  paa  den  per- 
sonlige Frihed.  Den  støtter  Lovene  og  formaner  til  Patriotis- 
me. Dens  Aand  berører  Sjælens  fineste  Strenge  og  stemmer 
dem  i  Harmoni  med  Sfærernes  Musik.  Den  gennemstraaler 
hele  Naturen  med  guddommelige  Følelser  og  Ømhed.  Den  gør 
Livet  ønskværdigt  og  behageligt  at  leve  og  gør  evig  Lykke 
opnaaelig.  Den  giver  Kundskab  om  Virkeligheden  af  en  usyn- 
lig Verden.  Den  er  den  guddommelige  Inspiration  fra  oven. 
Den  naar  over  Tidens  Grænser  og  højner  Menneskene  til  det 
evige.  Det  gamle  forsvinder,  alting  bliver  nyt.  Aandens  Syn 
bliver  klart.  Den  er  Livets  Lys,  Universets  Essens.  Den  er 
Jesu  Vidnesbyrd,  han,  som  var  den  største  blandt  Profeterne. 
Den  er  Sandhedens  Lys,  Intelligensen,  den  uendelige  Guds 
Aand,  gennem  hvilken  alle  Ting  er  til  for  evigt.  Den  er  Nøg- 
len til  Kundskabens  og  Visdommens  ubegrænsede  Skatte. 
Det  Menneske,  som  ejer  den  i  dets  Fylde,  er  blevet  til  eet 
med  Faderen  og  Sønnen  i  den  fuldkomne  Herlighed. 
MORMONISMEN  HAR  BESTAAET  PRØVEN. 

Den  begrænsede  Plads  her  tillader  ikke  en  detailleret  Be- 
skrivelse af  Aarsagen  til,  at  Mormonismen  anbefaler  sig  selv 
til  den  oprigtige  og  alvorlige  Sandhedssøger.  Jeg  har  blot 
nævnt  nogle  faa  af  Grundene  dertil.  Jeg  er  ikke  født  Mor- 
mon, men  blev  Mormon  i  min  tidligste  Ungdom  og  maatte 
opofre  Hjem,  Slægtninge,  Venner  og  Stilling  i  mit  Fædre- 
land, England,  fordi  jeg  blev  Mormon.   Men  jeg  har  aldrig 

angret  det,  men  altid  været  glad  over,  at  jeg  besluttede  mig  til  at 
blive  Mormon  Mormonismen  har  bestaaet  Prøven.  Den  tilfredsstillet 
min  Sjæls  Længsel  efter  det  uendelige,  min  Længsel  efter  Gud.  Den 
besvarer  de  vitale  Spørgsmaal,  som  fremkommer  i  hvert  tænkende 
Menneskes  Sjæl,  den  bevarer  det  indre  Livs  Pulsslag.  Den  over- 
beviser sine  tro  Tilhængere  om  Sandheden. 

Det  har  været  min  største  Glæde  i  Livet  at  forsvare  og  fremme 
Mormonismen  fra  den  Stund,  »jeg  blev  født  af  Vand  og  Aand«.  Jeg 
haaber,  at  jeg  hele  mit  Liv  maa  staa  fast  i  Troen  og  blive  i  Stand 
til  at  give  intelligente  Svar  paa  Spørgsmaalet,  hvorfor  jeg  er  Mor- 
mon. Jeg  ønsker  at  gøre  dette,  selv  naar  jeg  indtræder  i  Livet  eftei 
Døden,  og  naar  jeg  opstaar  fra  de  døde  for  at  erholde  rnin  Plads  og 

min  Del  i  Faderens  Boliger. 

Charles   W.  Penrose. 


Nu  er  det  Tid 


Røllike. 


Rølliken  blomstrer  nu  paa  alle  Danmarks 
Marker  og  Grøftekanter.  Man  kan  ganske  gratis 
plukke  saa  meget,  som  man  lyster  og  uden  at 
komme  i  Klammeri  med  nogen  af  den  Grund. 

Og  hvad  skal  man  saa  med  Rølliken,  vil  De 
maaske  spørge?  Simpelthen!  Røllikens  tørrede 
Blomster  er  det,  som  danske  Mormoner  nu  har 
drukket  i  1  l/a  Aar  som  MORMOFOLIUM,  og  som 
vort  Broderfolk  Svenskerne  lader  servere  til  Fester 
i  Kirken. 
Planten  skæres  af  ved  Roden,  bundtes  saa  mange  som  Haanden  kan 
favne  og  ophænges  med  Blomsterne  nedad  paa  et  tørt,  luftigt  og  ikke 
støvet  Sted.  Efter  ca.  en  Uge  skæres  Blomsterkurvene  af  saa  tæt  ved 
Blomsterne,  at  kun  to  til  tre  hænger  sammen.  De  lægges  herefter  til 
Tørre  direkte  i  Solen,  f.  Eks.  i  Vindueskarmen  i  et  tyndt  Lag.  Efter  en 
Dags  Forløb  er  MORMOFOLIEN  da  parat  til  Brug.  Den  kan  i  denne 
Tilstand  gemmes  i  Aarevis,  naar  den  opbevares  luftigt,  f.  Eks.  i  en  Pa- 
pirpose, og  man  blot  af  og  til  kontrollerer,  at  den  ikke  fugter. 

Mormofolium  tilberedes  bedst  ved  at  overhælde  en  lille  Haandfuld  i 
en  Stofpose  med  friskkogende  Vand,  som  heraf  farves  svagt  gult  og 
drikkes  i  halvtafsvalet  Tilstand,  sødet  med  Sukker  efter  Behag.  Herligt 
smager  mild  Ost  hertil. 

Røllike-Planten  kan  kun  forveksles  med  een  Plante,  Skarnlyden  (en  Gift- 
plante), og  man  lærer  nemt  at  kende  Forskel :  Skarntyden  er  blød  og  fin,  naar 
man  tager  omkring  Blomsterkurven  —  Rølliken  er  haard  og  stiv.  Selve  Plan- 
ternes Navne  udtrykker  næsten  dette  Følelsesforhold,  prøv  selv  at  sige 
de  to  Navne  højt,  og  De  vil  ikke  være  i  Tvivl  om,  hvilken  af  de  to,  der 
er  haard  og  stiv.  JS. 

Sandheden  om  Mormonerne  VIII.  (sidste  Del). 

DE   POLITISKE   FORBINDELSER   MED 
FORBUNDSREGERINGEN. 

Der  var  ogsaa  politiske  Vanskeligheder  mellem  Mormo- 
nerne og  Embedsmændene,  der  var  udsendt  for  at  regere 
dem  og  administrere  Loven.  Nogle  af  Præsident  Pierce's 
Udnævnelser  var  uheldige  i  Betragtning  af  det  vanskelige 
Hverv,  de  mødte,  og  Mormonernes  Vrede  blev  med  Rette 
vakt  paa  Grund  af  deres  Administration.  Paa  den  anden 
Side  var  det  Kirkens  bestemte  Beslutning  at  hæve  dens 
Autoritet  i  de  civile  Forhold.  Embedsmand  efter  Embeds- 
mand vendte  tilbage  til  Washington,  idet  de  hævdede,  at 
deres  Embede  var  uholdbart,  nogle  af  dem  rapporterede  om 
virkelige  Voldshandlinger  imod  sig.  Det  rygtedes,  at  en 
Skare  brød  ind  paa  Dommer  George  P.  Stiles  Kontor  og 
greb  Retsprotokollerne  sammen  med  Dommerens  personlige 
Bøger  og  Papirer.  De  førstnævnte  blev  anbragt  i  et  Kirke- 
skab, mens  de  sidstnævnte  blev  brændt.  Stiles  troede,  at 
Retsprotokollerne  var  med  i  Baalet  og  meldte  deres  Øde- 
læggelse til  Washington.  Krænkelser  mod  Ikke-Mormoner 
blev  fortsat  rapporteret,  og  i  Sommeren  1857  fandt  det  be- 
rømte Mountain  Meadows  Blodbad  Sted,  i  hvilket  120  Mænd, 
Kvinder  og  Børn  blev  dræbt  af  Mormoner  og  Indianere. 
Kirken  har  altid  frakendt  sig  Ansvaret  for  denne  Begiven- 
hed; men  ikke  desto  mindre  opflammede  den  Folket  i  De 
forenede  Stater.  Præsident  Buchanan  bestemte  kort  efter 
sin  Indsættelse  at  udnævne  en  Ikke-Mormon  til  Guvernør 
og  at  støtte  hans  og  andre  Forbunds-Embedsmænds  Hand- 
linger med  Magt,  om  nødvendigt,  for  at  genoprette  U.  S. 
Myndighed.  Alfred  Cumming  blev  udnævnt  til  Guvernør, 
og  Oberst  Albert  Sidney  Johnson  blev  beordret  til  Territo- 
riet med  1500  Soldater  i  Efteraaret  1857.  Han  blev  holdt 
ude  af  Saltsødalen  og  tvunget  til  at  overvintre  Øst  for 
Wasatchbjergene,  da  Vejen  var  spærret  paa  Grund  af 
Vintersnefaldene  og  det  territoriale  Militær,  der  handlede 
efter  Ordre  af  Brigham  Young.  Da  Foraaret  kom,  drog 
Guvernør  Cumming  ind  i  Salt  Lake  City  og  blev  modtaget 
med   alle   Tegn  paa   Velvilje.   Hans   Rapporter   var   gunstige 

for  Mormonerne  og  Fredskommissioner,  der  blev  udsendt 
af  Præsident  Bnchanan,  var  i  Stand  til  at  træffe  en  Over- 
enskomst med  Mormonembedsmændene. 

BRIGHAM  YOUNGS  FØRERSKAB. 

Mormonkirkens  Historie  i  de  tredive  Aar,  hvor  Brigham 
Young  præsiderede  over  den,  er  i  stor  Udstrækning  den 
historiske  Beretning  om  Kolonisationen  og  Udviklingen  af 
det  vestlige  Bjergland  i  den  samme  Periode.  Han  og  hans 
Folk  —  mange  Tusinder  af  dem  Emigranter  fra  den  gamle 
Verden  —  udbredte  deres  Kolonisation  i  Utah  og  Dele  af 
Idaho,  Nevada,  Colorado,  Arizona  og  New  Mexico.  Young 
byggede  Templer,  Kirkebygninger,  Teatre,  grundlagde  Skoler 
og  var  Hovedet  og  Lederen  for  hvert  stort  Handelsforetagende 
og  hver  industriel  og  opdragende  Bevægelse  i  sin  Nærhed. 
Han  opretholdt  ogsaa  Kirkens  Missionærsystem  og  udstrakte 
det  til  de  fleste  af  Jordens  Lande.  Ved  sin  Død  1877  blev  han 
efterfulgt  af  John  Taylor,  den  ældste  Apostel  af  de  Tolvs  Raad. 

STRID   OVER  POLYGAMIET. 

Præsident  Taylors  Styre  blev  bekendt  for  den  Forfølgelse. 
Flerkoneriet  var  udsat  for  som  Følge  af  de  Love,  Kongres- 
sen vedtog  imod  det.  Denne  Form  for  Ægteskab,  praktiseret 
af  Joseph  Smith  og  andre,  var  blevet  fortsat  af  Utahs 
Grundlæggere.  Det  er  dog  kun  en  meget  ringe  Procentdel 
af  Folket,  der  nogensinde  har  praktiseret  det.  Saa  tidligt 
som  i  1862  havde  Kongressen  givet  Love  imod  Polygamiet; 
men  Loven  viste  sig  at  være  virkningsløs  og  blev  suppleret 
tyve  Aar  senere  af  Edmunds  Lov,  endnu  senere  af  Edmunds- 
Tucker  Loven.  I  Følge  disse  Love  blev  der  ført  en  kraftig 
Kamp  mod  Polygamiet  i  Utah,  Idaho  og  Arizona. 

Under  det  saakaldte  »Korstog«  blev  Mænd  og  Kvinder 
fængslet  og  idømt  Bøder,  visse  Mormonledere  landsforvistes, 
og  maatte  udstaa  mange  Lidelser,  førend  de  kunde  blive 
bevæget  til  at  opgive  Polygamiet  og  »komme  under  Loven« 
—  en  Lov,  der  af  dem  blev  anset  for  at  være  forfatnings- 
stridig og  krænkende  deres  Religionsfrihed.  I  1890,  da  De 
forenede  Staters  Højesteret  havde  bekræftet  Forfatnings- 
mæssigheden af   de   antipolygamiske  Love,   udstedte   Præsi- 

dent  Wilford  Woodruff,  som  da  var  Kirkens  Leder,  et 
Manifest,  der  tilkendegav  hans  Hensigt  at  underkaste  sig 
Landets  Love  angaaende  Flerkoneri  og  raadende  alle  andre 
Sidste  Dages  Hellige  til  at  gøre  det  samme.  Generalkonfe- 
rencen i  Oktober  1890  støttede  Manifestet,  og  saaledes  -tilbage- 
kaldtes Billigelsen  af  yderligere  polygame  Ægteskaber  i 
Mormonkirken. 

En  Forandring  i  Følelser  fulgte.  Mormoner  og  Ikke- 
Mormoner  i  Utah  og  andre  Steder  blev  mere  venligsindede 
mod  hinanden.  Præsident  Benjamin  Cleveland  benaadede  i 
successive  Proklamationer  alle  Polygamister  paa  Betingelse 
af  fremtidig  Lydighed.  Kirkens  konfiskerede  Ejendom  blev 
tilbagegivet,  og  i  Januar  1896  blev  Territoriet  Utah  ind- 
lemmet i  Unionen. 

SENERE    HISTORIE. 

Siden  den  Tid  har  Mormonkirken  haft  tre  Præsidenter, 
alle  tidligere  Medlemmer  af  de  Tolvs  Raad.  Under  Præsident 
Lorenzo  Snow,  en  født  Finansmand,  blev  den  befriet  for  en 
stor  Gældsbyrde,  der  delvis  skyldtes  Konfiskeringen  af  Kir- 
kens Ejendom  under  Edmunds-Tuckerloven.  Saa  kom  Præsi- 
dent Joseph  F.  Smith,  Søn  af  den  myrdede  Patriark  Hyrum 
Smith,  og  til  sidst  Præsident  Heber  J.  Grant,  den  første 
Præsident,  der  er  født  i  Utah. 


Vidste  De,  at 

„ingen  Aabenbaring  er  af  bindende  Kraft 
som  Kirkens  Lov,  førend  den  er  endeligt  antaget  ved  Kirkens 
Stemme  i  en  Generalkonference".  Det  kan  De  læse  Dem  til  i 
„SANDHEDEN  OM  MORMONERNE«. 


„SANDHEDEN  OM  MORMONERNE"  er  et  smukt  lille  Hefte 
paa  32  Sider,  meget  fikst  og  moderne  sat  op  og  illustreret  med 
gode  Billeder.  Det  er  forsynet  med  et  farvestraalende  Omslag 
med  Vignet  af  Richard  Gregersen,  kort  sagt,  et  Hefte,  som  vi 
kan  være  bekendt!  (Pris  1,25  hos  Boghandlerne  eller  paa  Grens- 
kontorerne). 

Den  danske  Mission  under  Krigen. 

/.  Odense. 

v  Vi     træffer    Distriktspræsidenten     over 

Odense  Distrikt  i  Kirkens  Mødelokaler  og 
benytter  Lejligheden  til  at  bede  ham  for- 
tælle lidt  om  Tilstanden  blandt  Medlem- 
merne i  Odense. 

Det  vil  jeg  gerne,  lyder  Svaret;  men 
det  er  ikke  saa  nemt  at  give  Udtryk  for. 
Som  Helhed  betragtet  kan  jeg  sige,  at  det 
staar  godt  til  og  nærmere  betegnet  kan  Medlemmerne  ind- 
deles i  2  store  Grupper:  Den  ene  Gruppe  kan  sammenlignes 
med  en  Klippe,  de  staar  faste  og  stærke  i  Troen  i  den  Betyd- 
ning, at  Evangeliet  betyder  mere  for  dem  end  noget  som  helst 
andet,  de  vokser  i  Kundskab  og  aandelig  Kraft;  den  anden 
Gruppe  vakler  lidt,  de  virker  ikke  saa  overbevisende  med 
deres  Tro. 

Naa,  det  gik  jo  meget  godt  med  at  give  Udtryk  for  det 
alligevel;  hvad  er  Grunden  til  denne  Forskel? 

Selvfølgelig  er  der  ogsaa  igen  Forskel  paa  Medlemmerne 
inden  for  de  2  store  Grupper;  men  Grunden  til,  at  den 
Gruppe,  som  jeg  kalder  Klippen,  staar  saa  stærkt,  er  en 
korrekt  eller  rettere  en  saa  vidt  muligt  korrekt  Efterlevelse 
ar  alle  Evangeliets  Love  og  Principper. 
Hvordan  er  Mødeprocenten? 

Inden  jeg  svarer  paa  dette,  vil  jeg  først  oplyse,  hvorledes 
Medlemsantallet  fordeles  i  Distriktet,  man  faar  da  et  bedre 
Billede  af,  hvor  let  eller  vanskeligt  Medlemmerne  har  ved  ved 
at  komme  til  Møderne. 
Det  samlede  Medlemsantal  er  62. 

Ja,  og  de  fordeles  med  42  Medlemmer  i  Odense,  og  af  disse 
er  de  6  Børn,  endvidere  har  vi  14  rundt  omkring  paa  Fyn, 
som  alle  er  hjemmehørende  i  Palleshave,  en  Familie,  som  vi 
har  megen  Glæde  af,  og  endelig  enkelte  i  Middelfart,  Nyborg, 
Ringe,  Søllested  og  Hasmark. 

Af  disse  Medlemmer  samler  vi  paa  enkelte  Aftenler  20,  men 
ogsaa  enkelte  Aftener  kun  10.  I  Løbet  af  det  sidste  Aar  har 
Gennemsnittet  været  13,  og  det  er  vel  egentlig  en  ret  god 
Mødeprocent,  selv  om  den  burde  være  højere. 

Det  er  Søndag  Aften,  De  tænker  paa? 

Ja,  kun  Søndag  Aften. 

Hvorledes  arbejder  Søndagsskolen? 

Søndag  Formiddag  kniber  det  med  at  samle  de  voksne,  og 
det  er  i  Virkeligheden  en  Skam,  da  det  er  et  af  de  vigtigste 
Møder.  Arbejdet  blandt  Børnene  lykkes  derimod  bedre. 

Hvilke  Spørgsmaal  ligger  Medlemmerne  mest  paa  Hjerte? 

Jeg  tror,  det  særlig  er  2  Ting,  altsaa  rent  bortset  fra  Evan- 
geliets Lærdomme,  som  jo  altid  interesserer,  og  diet  er  In- 
teressen for  Tilstanden  i  hver  af  Grenene  i  Danmark,  og  jeg 
er  desværre  bange  for,  at  det  'enkelte  Medlem  undertiden  in- 
teresserer sig  mere  for,  hvordan  de  øvrige  Medlemmer  har 
det  end  for,  hvordan  de  selv  har  det. 

Det  lyder  mærkeligt.  Hvorfor  er  De  bange  for  det? 

Jeg  mener  skam,  at  det  er  glædeligt  at  se  Interessen  for 
alle  vore  Medlemmers  Velfærd,  men  det  enkelte  Menneske 
glemmer  undertiden  at  ransage  sit  eget  Hjerte  og  gøre  sig 
klart  —  til  Stadighed  —  hvordan  efterlever  jeg  egentlig  Evan- 
geliet? 

Og  det  andet  Spørgsmaal. 

Det  maa  vel  være  Fremtiden,  hvornaar  Krigen  hører  op  og 
Kirkens  Medlemmers  Fremtid  i  Forbindelse  med  en  ny  Ud- 
sendelse af  Missionærer  fra  Zion  og  Muligheden  for  igen  at 
kunne  rejse  til  Amerika. 

Holdes  Visdomsordet  og  betales  der  Tiende  i  Odense? 

Nu  maa  jeg  igen  omtale  den  Gruppe,  som  jeg  kalder  Klip- 
pen, og  angaaende  Tiende  og  Visdomsordet  maa  jeg  sige,  at 
vi  har  en  stor  Gruppe,  som  betaler  en  ærlig  Tiendedel  og  ef- 
terlever Visdomsordet  saa  godt  det  er  muligt,  dog  tror  jeg, 
at  vi  skal  naa  meglet  længere  paa  disse  2  Omraader. 

Hvad  er  det  sværeste  Bud? 

Det  sværeste  er  at  elske  sin  Gud  og  sin  Næste,  holder  man 
det,  holder  man  alle  de  andre  Bud  næsten  automatisk;  som 
Følge  heraf  er  dette  Bud  ogsaa  det  vigtigste. 

Brigham  Young  udtrykte  det  saaledes:  »Enhver  kan  vide, 
om  han  befinder  sig  paa  Livets  Vej  ved  at  spørge  sig  selv: 
Elsker  jeg  min  Næste?«  og  jeg  holder  af  at  omskrive  dette 
Spørgsmaal  til  »Gør  mod  andre,  hvad  du  vil,  at  andre  skal 
gøre  mod  dig«.  Det  er  ligesom  det  giver  en  bedre  Forstaa- 
eise,  selv  om  Befalingen  jo  er  at  elske. 

Og  det  mener  De,  er  det  sværeste  Bud? 

Ja,  og  det  er  sikkert  lier,  vi  begaar  vore  største  Fejl. 

Er  Medlemmerne  bedre  eller  daarligere  nu  under  Krigen 
end  før  Krigen? 

Nogle  er  gaaet   tilbage,  andre   er  gaaet   frem. 

Har  Kirken  Ungdomsforening  og  Sangkor  i  Odense? 

Nej,  desværre  ingen  af  Delene,  da  vi  ikke  er  ret  mange 
unge;  men  Kvindelig  Hjælpeforening  er  god  og  har  gode, 
velbesøgte  Møder  hver  Tirsdag. 

Kan  der  ikke  gøres  Fremskridt  i   Odense? 

Efter  Ferietiden  vil  vi  prøve  at  avertere.  Det  kan  give 
Resultater,  og  ellers  maa  Fremskridt  gøres  ved  aktiv  Ind- 
sats af  Medlemmerne. 

Er  Medlemmerne  tilfredse  med  Mødelokalerne? 

Ja,  i  det  store  og  hele;  men  vi  vilde  jo  gerne  have  eget 
Mødehus;  men  det  er  sikkert  ikke  muligt  før  efter  Krigen. 

Hvorledes  tror  De,  at  Kirken  i  Danmark  kan  gøre  Frem- 
gang? 

Ved  at  gørie  Kirkens  Lærdomme,  som  er  Guds  Lærdomme, 
mere  kendt.  Jeg  tror,  at  de  er  saa  indlysende  sande,  at  nogle 
Mennesker  vil  tilslutte  sig  Kirken,  hvis  de  kendte  Mormonis- 
mens Budskab,  i  hvert  Fald  mener  jeg,  at  vi  vedblivende  maa 
»holde  Lyset  højt«,  saa  har  vi  i  hvert  Fald  gjort  vor  Del. 

Men  hvorledes  gøres  det  bedst? 

Medlemmerne  maa  have  moderne  Tryksager  med  korte 
Artikler  over  vigtige  teologiske  Emner,  som  skal  sælges 
eller  gives  til  virkelig  interesserede,  helst  sælges  —  ikke  af 
økonomiske  Grunde,  men  af  den  Grund,  at  Modtageren  af 
Tryksagen  saa  hellere  læser  den. 

Hvad  siger  Die  til  de  unge? 

Ja,  vi  unge  maa  uddanne  os  til  bedre  Talere  og  Skribenter. 
Kort  sagt  vi  maa  alle  arbejde  paa  dette  :Gør  Mormonis- 
men mere  kendt  i  Danmark. 

Vore  Meninger  om  alle  vigtige  Spørgsmaal  maa  blive 
kendte,  bl.  a.  ved  Hjælp  af  Pressen.  Vi  maa  frem  i  Lyset. 
Vi  er  for  tilbageholdende. 

Til  Slut  dette.  Jeg  ser  op  til  og  beundrer  De  sidste  Dages 
Hellige,  fordi  de  efterlever  deres  Tro  saa  godt,  som  de  gør. 

LANDET   RUNDT 


Aarhus.  Ungdomsforeningen  af- 
holdt Guld  og  Grønt  Bal  den  15. 
Juni  under  Medvirken  af  »Spor- 
vejenes Orkester«  (Dir.  Emil  Pe- 
dersen) og  Humoristen  Harald 
Jensen  foruden  de  lokale  Kræf- 
ter.  Stor   Sukces.   90   tilstede. 

2.  Pinsedag  startedes  Kl.  6 
Morgen  paa  Fuglesangstur  un- 
der Ledelse  af  den  populære, 
godt  70-aarige  Kommunelærer 
Vigild.  Det  blev  ikke  alene  en 
Fugle-,  men  ogsaa  en  Plante- 
ekskursion, idet  Herr  Vigild  og- 
saa er  en  fremragende  Botani- 
ker. Det  blev  en  lærerig,  ufor- 
glemmelig Tur,  som  vakte  megen 
Begejstring. 

R.N. 

Esbjerg.  Lørdag  den  10.  Juli 
afholdt  Den  kvindelige  Hjælpe- 
forening en  Banket,  hvortil  alle 
ældre  Søskende,  Enkerne  og  ube- 
midlede var  inviterede.  Trods 
Rationering  havde  Bestyrelsen 
sammensat  en  dejlig  Middag  og 
Bordet   var   smukt   pyntet. 

Efter  Middagen  gik  Søskende 
op  i  Rekreationssalen,  hvor  der 
først  afholdtes  Amatøraften  og 
siden  dansedes.  —  En  god  Fest 
og  en  smuk  Tanke  over  for  de 
ældre  og  Enkerne. 

D.N. 

Silkeborg.  Tirsdag  den  22.  Juni 
viedes  Thora  Thomsen,  Silke- 
borg, til  Distriktspræsident  i  Es- 
bjerg, Villiam  Pedersen.  I  Kirken 
var  en  stor  Forsamling  af  Sø- 
skende og  Venner  mødt.  De 
Unge  viedes  af  Brudens  Fader, 
Grensforstander  Emil  Thomsen. 
Distriktspræsident  Th.  Jensen, 
Aarhus,  talte  smukt,  og  Brud- 
gommens Søster  Selma  Olsen 
sang  et  Par  skønne  Sange. 

Allerede  under  Mødet  Søndag 
Aften  havde  Grenens  Søskende 
taget  Afsked  med  Søster  Thom- 
sen, idet  Søster  Petra  Emmer 
paa  alle  Søskendes  Vegne  holdt 
en  smuk  Afskeds-  og  Takketale, 
hvori  hun  bl.  a.  nævnte  med 
Taknemmelighed,  hvorledes  Sø- 
ster Thomsen   i   mange   Aar  har 


virket    som    Organist    i    Kirken. 
A.H.T. 

Grensforstanderen  i  Silkeborg, 
Emil  Thomsen,  er  forøvrigt  for- 
nylig flyttet  til  sin  i  Vinter  byg- 
gede Villa  »CUMORAH«,  som 
ligger  meget  smukt  paa  en  Bak- 
ke med  Udsigt  til  den  Sø,  hvori 
i  tidligere  Tid  Mormonerne  blev 
døbt.   Adresse:    Bryndumsvej. 

Red. 

København.  Flora  Elisa  Han- 
sen fylder  60  Aar  den  23.  Au- 
gust. 

Odense.  Anders  P.  Andersen 
og  Mathilde  Andersen  i  Palles- 
have  fejrede  deres  Sølvbryllup 
den  6.   Juli. 

Vi  ønsker  ovenstaaende  Sø- 
skende hjertelig  Tillykke! 

Genealogisk  Forening. 

SIDEN  SIDST 


Da  jeg  i  Februar-Stjernen 
havde  Ordet  paa  Genealogisk 
Forenings  Vegne,  lovede  jeg  at 
holde  Læserne  underrettet  om, 
hvordan  vi  greb  Sagen  an  for 
at  fremme  det  genealogiske  Ar- 
bejde. 

Vi  har  endnu  ikke  faaet  op- 
rettet genealogiske  Foreninger  i 
alle  Grene,  men  mangler  kun  3 
af  de  mindre  Grene,  som  vi  og- 
saa  haaber  at  faa  med  i  dette 
Arbejde.  —  Der  er  tegnet  ca. 
80  kontingentydende  Medlemmer, 
der  yder  ca.  18,00  Kr.  pr.  Maa- 
ned.  —  Dette  Beløb  benyttes 
væsentligt  til  at  udføre  Arbejde 
for  gamle  trofaste  Medlemmer 
som  ikke  selv  kan  magte  Opga- 
ven, og  vi  har  allerede  Arbejde 
i  Gang  paa  denne  Konto. 

Endvidere  er  der  ca.  50  Med- 
lemmer, som  indbetaler  paa  en 
Sparekonto  for  Slægtsarbejde.  — 
Denne  Konto  vokser  med  ca. 
60,00  pr.  Maaned  og  er  paa  godt 
300,00  Kr.,  saa  den  er  saa  stor, 
at  vi  staar  i  Begreb  med  at 
sætte  Arbejde  i  Gang  paa  denne. 

Paa  en  saadan  Sparekonto,  kan 
der  indbetales  smaa  eller  store 
Beløb  pr.  Maaned,  dog  sædvan- 
ligvis ikke  under  1,00  Kr.  pr. 
Maaned,  og  ved  Hjælp  af  en 
saadan  Ordning,  kan  vi  hjælpe 
hinanden  til  hurtigere  at  komme 
i  Gang  med  Arbejdet,  og  den, 
der  kommer  til  at  vente  til 
sidst,  faar  sit  Arbejde  udført 
lige  saa  tidlig,  som  hvis  Penge- 
ne ikke  indgik  i  Foreningens 
Kasse,  men  blev  opsparet  til 
Formaalet    paa    anden    Maade. 

Det  er  med  Glæde,  at  jeg  kon- 


staterer en  stigende  Interesse  for 
det  genealogiske  Arbejde,  og  jeg 
kunde  ogsaa  ønske  at  kalde  paa 
de  Unge  til  dette  Arbejde.  —  Den 
unge  Mand  eller  unge  Kvinde, 
som  er  vant  til  skriftligt  Ar- 
bejde, vil  være  i  Stand  til  selv 
at  søge,  i  hvert  Fald  en  Del  af 
sin  Slægt,  og  den,  som  gør  det 
har  stor  Glæde  tilgode.  Det  er 
et  interessant  Arbejde,  et  Ar- 
bejde som  kalder  paa  Detekti- 
ven i  os  og  som  fylder  os  med 
Glæde  for  hvert  Resultat  og 
Fremskridt,  og  for  den,  som 
selv  finder  sin  Slægt,  bliver  dens 
enkelte  Medlemmer  langt  mere 
levende.  —  Vi  finder  dem  til 
Barnedaab,  til  Konfirmation,  til 
Trolovelse,  til  Bryllup,  i  Retten, 
i  Folketællingerne,  i  Skattemand- 
talslisterne og  vi  finder  dem  ved 
Graven,  og  vi  lever  med  i  de- 
res Liv  og  føler  med  dem  i  de- 
res  Glæder   og   Sorger. 

Vi  vil  fremkomme  med  Lek- 
tier, som  vil  lære  de  Unge,  hvor- 
dan man  tager  fat,  naar  man 
selv  vil  søge  sin  Slægt,  og  lige- 
ledes andre  Lektier  fra  Junior- 
Klasserne  i  de  genealogiske  For- 
eninger i  Utah. 

Endnu  har  kun  Aalborg  en 
Junior-Klasse,  men  vi  haaber  og- 
saa  paa   de   andre   store  Grene. 

Alle,  som  har  Interesse  for 
dette  Arbejde,  byder  vi  velkom- 
men i  de  genealogiske  Forenin- 
ger og  beder  om  deres  Støtte, 
og  siger  Tak  til  de  Søskende 
som  yder  dette  Arbejde  deres 
Støtte. 

Med  venlig  Hilsen  til  alle 

Einar  Nielsen. 


SKANDINAVIENS   STJERNE,   Organ   for   Den   danske  Mission  af 

Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

